Ýmsar leiðir eru fyrir hendi til að minnka matarsóun . Matvælaframleiðsla í heiminum í dag er mikil , stór og oft á tíðum flókin . Matvæli eru meðhöndluð í stórum vélum , þvegin , pökkuð og ferðast oft þúsundir kílómetra áður en þau enda í innkaupapokunum okkar . Talið er að 30% af þessari matvælaframleiðslu sé hent . Næstum þriðjungi af allri matvælaframleiðslu í heiminum er semsagt hent en talið að það sé um 1,3 billjónir tonna af mat á hverju ári . Það gerir allt að 45% af öllu grænmeti sem er framleitt og allt að 20% af öllu kjöti sem er framleitt . Vandamálið liggur ekki aðeins hjá okkur sem neitendum heldur er mikið af matvælaframleiðslu hent í ferlinu sökum mistaka . Veitingahús eru einnig hluti af þessum tölum þar sem miklum matvælum er einnig hent á hverjum degi . Við sem neytendur erum hluti af þessu vandamáli en við getum líka verið hluti af lausninni . Með því að minnka matarsóun á heimilinu erum við ekki bara að spara pening heldur erum við að taka skref í rétta átt við að hjálpa umhverfinu , jörðinni og samfélaginu okkar í heild . Hver einasta brauðsneið , kjúklingabringa og kartafla skiptir máli þegar kemur að því að sporna við því mikla vandamáli sem matarsóun er orðin . Með því að henda mat sem við kaupum erum við ekki aðeins að henda peningum í ruslið heldur einnig tímanum , orkunni og vatninu sem farið hefur í að búa til þessa matvöru . Ef við öll tileinkum okkur minni matarsóun getum við sem heild haft mikil áhrif . Góð ráð til að minnka matarsóun á heimilinu Skoðið magnið Forðist stórar pakkningar og verið raunsæ með hversu mikinn mat þarf að kaupa inn fyrir vikuna . Matvörubúðir bjóða oft upp á tilboð sem virðast í fyrstu vera mjög hagstæð en þau eru ekki hagstæð ef henda þarf helmingnum af hráefninu í lok vikunnar . Planið máltíðirnar yfir vikuna en hafið þó ákveðið svigrúm fyrir óvæntum uppákomum . Mælið pasta , hrísgrjón og annað kornmeti til að koma í veg fyrir að elda of mikið . Skipuleggið ísskápinn Passið að loka vel matvöru sem hefur verið opnuð eins og ost og kjötálegg . Gott er að vefja matvöru fyrst inn í smjörpappír og síðan annaðhvort í rennilásapoka eða setja í loftþétt box . Passið að hafa ísskápinn ekki opinn lengi til að koma í veg fyrir að hitastigið breytist . Með því að hafa ískápinn við rétt hitastig er hægt að koma í veg fyrir að matur skemmist en ef ísskápurinn er örlítið of heitur skemmist matur mun fyrr en ella . Það skiptir einnig máli hvar maturinn er geymdur í ísskápnum . Geymið mat sem er tilbúinn til neyslu í efstu hillunum , geymið hrátt kjöt , kjúkling og fisk í neðstu hillunni og því næst grænmeti og ávexti í grænmetisskúffunum . Breytið uppskriftum til að nýta það sem til er Prófið ykkur áfram með uppskriftir , það er oft hægt að breyta uppskriftum til að sníða þær að hráefninu sem til er inn í ísskáp . Notið afganga af ostum til að rífa niður og nota ofan á pasta . Frystið ofþroskaða banana og notið í hristinga eða bakstur . Gerið jógúrtsósu fremur en að láta jógúrt á síðasta snúning fara til spillis . Salatblöð virðast stundum verða út undan og eru ekki með langan líftíma . En gott er að taka þau úr plastpokunum sem þau koma oft í og setja þau í box með votum eldhúspappír undir . Harðgerð salöt er hægt að steikja til dæmis með sojaósu og hvítlauk og hafa sem meðlæti með matnum . Klettasalat er einnig frábært í pestó . Það fer betur með brauð að geyma það á þurrum stað við stofuhita frekar en að setja það inn í kæli . Síðan er gott að setja niðurskorið brauð inn í frysti strax eftir að það var keypt og skella því síðan í brauðristina beint úr frystinum . Það kemur í veg fyrir að brauðið gleymist og skemmist . Ristað gott brauð með steiktu eggi og meðlæti er einnig frábær og fljótlegur kvöldverður í miðri viku . Frystið afganga og aukamatarinnkaup Hafið í huga að kæla afganga eins fljótt og hægt er til að lengja líftímann á matnum og koma í veg fyrir bakteríumyndun . Borðið afganga á innan við tveimur dögum eftir að maturinn var eldaður eða frystið afgangana og afþíðið seinna . Munið bara að merkja þá . Ef þið sjáið ekki fram á að borða mat sem er að renna út , frystið hann þá . Síðan er gott að hafa í huga að neyta matarins innan við sólarhrings eftir að hann hefur verið afþíddur . Athugið að þó að vara sé komin fram yfir síðasta söludag þá þarf hún ekki að vera ónýt , sum matvara lifir lengur ef hún hefur verið vel geymd . Mjólkurvörur er í raun hægt að nota þar til þær byrja að súrna og mjólk sem komin er yfir síðasta söludag er tilvalin í pönnuköku - og vöfflubakstur . Frystið matarafganga en munið að merkja þá með nafni og dagsetningu . Passið að afgangarnir séu vel innpakkaðir þannig að ekki komi frostbit í matinn . Það getur verið sniðugt að skrá niður það sem fer inn í frysti þannig að matur gleymist ekki eins og vill verða . Verið meðvituð um hvað er til inni í ísskápnum og frystinum . Með því að fara í gegnum ísskápinn og frystinn í hvert sinn sem keypt er inn er hægt að koma í veg fyrir að matur gleymist sem auðveldlega væri hægt að nota . Látið frystinn vinna með ykkur . Ef keyptur er kjúklingur eða fiskur til dæmis er hægt að taka helminginn strax og setja í frystipoka ef ekki þarf að nota allt strax . Brauð , pítubrauð og tortillur er alltaf gott að eiga í frysti og sniðugt að setja strax inn í frystinn til að auka geymsluþolið . Þetta er allt hráefni sem geymist í frystinum og gott til að grípa í . Með því að vera duglegri að nýta frystinn er hægt að spara helling í matarinnkaupum .